Os dereitos e deberes dos cidadáns e das cidadás

- Os dereitos e deberes dos cidadáns e das cidadás
- 1 - Introdución e obxectivos
- 2 - Secuencia de contidos e actividades
  - 2.1 Os dereitos humanos
    - 2.1.1 A dignidade humana e os dereitos humanos
    - 2.1.2 Unha sufrida existencia
    - 2.1.3 Por que uns poucos usurparon os dereitos dunha maioría
    - 2.1.4 Antecedentes da Declaración Universal dos Dereitos Humanos
    - 2.1.5 Declaración Universal dos Dereitos Humanos
    - 2.1.6 Xeracións de dereitos
    - 2.1.7 Violacións dos dereitos humanos
    - 2.1.8 Documentos e lexislacións internacionais
    - 2.1.9 Supervisión do cumprimento dos dereitos humanos
    - 2.1.10 O estado actual dos dereitos humanos
  - 2.2 A loita das mulleres pola igualdade
    - 2.1.1 A Evolución histórica do papel da muller
    - 2.2.2 Un longo camiño cara á emancipación
    - 2.2.3 O feminismo
    - 2.2.4 O recoñecemento do sufraxio feminino en España
    - 2.2.5 A corresponsabilidade
    - 2.2.6 Violencia contra as mulleres
  - 2.3 Participación cidadá
    - 2.3.1 Cooperación
    - 2.3.2 Asociacionismo
    - 2.3.3 Voluntariado
- 3. Exercicios de autoavaliación
- 4. Solucionarios
  - 4.1 Solucións das actividades propostas
  - 4.2 Solucións dos exercicios de autoavaliación
- 5. Glosario
- 6. Recursos

« Anterior | Seguinte »

# 2.1.7 Violacións dos dereitos humanos

As violacións dos dereitos humanos son accións levadas a cabo por calquera poder do Estado en contra da dignidade humana ou cando as autoridades actúan con impunidade na investigación e castigo desas violacións.

Tipoloxía das violacións de dereitos

- Por omisión: cando o goberno non actúa, malia as denuncias de violacións dos dereitos humanos.

- Por acción: cando calquera autoridade do Estado é a que transgride eses dereitos.

- Por consentimento: cando por medio dunha terceira persoa se realiza a violación dos dereitos.

Os sistemas políticos totalitarios ou ditatoriais non recoñecen nin respectan os dereitos humanos. E por iso moitas persoas sofren:

- Represións: detencións ou castigos ás persoas que se manifestan contrarias ao réxime político establecido nun país. Impídese exercer certos dereitos e liberdades, coma os de expresión, reunión, manifestación, asociación, sindicación...

- Detencións ilegais: é a privación de liberdade a unha persoa polas autoridades, sen que se exerza ningunha acusación sobre ela (feito que a diferencia dun secuestro).

- Torturas: causar dano físico ou psicolóxico intencionadamente a alguén.

- Racismo e xenofobia: aínda que ambos os termos están relacionados e adoitan confundirse, non teñen o mesmo significado.

- Racismo: discriminación dunha persoa pola cor da súa pel ou algunha outra característica física, e co fin de anular os seus dereitos (ideoloxía de superioridade).

- Xenofobia: odio, noxo ou hostilidade cara aos estranxeiros (sentimento de rexeitamento).

- Marxinación da muller: a maior parte das culturas son patriarcais, porque nelas as mulleres deben ser submisas ao seu home, negándoselles os dereitos máis fundamentais. A Declaración Universal dos Dereitos Humanos proclamou a igualdade entre os dous sexos, garantindo por igual os dereitos económicos, políticos, sociais, civís e culturais. Iso non quere dicir que en todos os países se respecten. Foi por iso que a ONU aprobou o 20 de decembro de 1952 o Convenio sobre os dereitos políticos da muller.

- Persecución: accións represivas ou de maltrato continuado exercidas sobre persoas que se perciben como diferentes por motivos ideolóxicos ou relixiosos (o agresor culpa a vítima). A opresión sobre grupos minoritarios pode levar a secuestros de nenos e mulleres, asasinatos, xenocidios, desprazamentos de poboacións (refuxiados)...

Licenciado baixo a Creative Commons Attribution Non-commercial Share Alike License 3.0

« Anterior | Seguinte »