Os dereitos e deberes dos cidadáns e das cidadás

- Os dereitos e deberes dos cidadáns e das cidadás
- 1 - Introdución e obxectivos
- 2 - Secuencia de contidos e actividades
  - 2.1 Os dereitos humanos
    - 2.1.1 A dignidade humana e os dereitos humanos
    - 2.1.2 Unha sufrida existencia
    - 2.1.3 Por que uns poucos usurparon os dereitos dunha maioría
    - 2.1.4 Antecedentes da Declaración Universal dos Dereitos Humanos
    - 2.1.5 Declaración Universal dos Dereitos Humanos
    - 2.1.6 Xeracións de dereitos
    - 2.1.7 Violacións dos dereitos humanos
    - 2.1.8 Documentos e lexislacións internacionais
    - 2.1.9 Supervisión do cumprimento dos dereitos humanos
    - 2.1.10 O estado actual dos dereitos humanos
  - 2.2 A loita das mulleres pola igualdade
    - 2.1.1 A Evolución histórica do papel da muller
    - 2.2.2 Un longo camiño cara á emancipación
    - 2.2.3 O feminismo
    - 2.2.4 O recoñecemento do sufraxio feminino en España
    - 2.2.5 A corresponsabilidade
    - 2.2.6 Violencia contra as mulleres
  - 2.3 Participación cidadá
    - 2.3.1 Cooperación
    - 2.3.2 Asociacionismo
    - 2.3.3 Voluntariado
- 3. Exercicios de autoavaliación
- 4. Solucionarios
  - 4.1 Solucións das actividades propostas
  - 4.2 Solucións dos exercicios de autoavaliación
- 5. Glosario
- 6. Recursos

« Anterior | Seguinte »

# 2.1.3 Por que uns poucos usurparon os dereitos dunha maioría

Cando lemos sobre historia vemos que o que se nos relata son loitas, conquistas, elevación dunhas civilizacións a costa da destrución doutras e personaxes que alcanzan o poder co único instrumento da violencia. Pero da maioría, que ao longo da historia viviu nunha situación de moito sufrimento, dásenos pouca información.

| Tebas, a das Sete Portas, quen a construíu? Nos libros figuran os nomes dos reis. Arrastraron os reis os grandes bloques de pedra? (...) A noite en que se rematou a Muralla chinesa, a onde foron os albaneis? Roma a Grande está chea de arcos de triunfo. Quen os levantou? (...) O mozo Alexandre conquistou a India, ¿el só? (...) Filipe II chorou ao afundirse a súa flota, non chorou ninguén máis? (...) Unha vitoria en cada páxina. Quen cociñaba os banquetes da vitoria? Un gran home cada dez anos. Quen pagaba os seus gastos? Unha pregunta para cada historia.
Brecht, Bertolt: Preguntas dun obreiro diante dun libro

Así, a historia convértese nun relato das sociedades humanas nas que os elementos fundamentais son as relacións de dominio e a procura do poder. A ansia de poder é unha constante na historia da humanidade. Desde o punto de vista actual, consideramos que todas as persoas son iguais e que a todas deben afectar por igual os dereitos humanos. Pero como a variedade de persoas é case infinita en relación coa intelixencia, as capacidades, as habilidades, a fortaleza física, a bioloxía, etc., apareceron diferentes niveis de poder. Por outra banda, ao haber grupos máis débiles que non se poden defender (nenos, anciáns, enfermos, eivados, etc.), as sociedades humanas viñeron a organizarse en dous grupos:

- Os que exercen o poder, que se apropiaron en exclusiva dos dereitos humanos.

- Os desposuídos e dominados, excluídos do exercicio dos seus lexítimos dereitos.

Logo a historia da humanidade resúmese nun drama no que os dereitos dos débiles foron e son esmagados polos fortes. Pero, pouco a pouco, fóronse asentando unhas ideas:

- Os dereitos humanos eran dereitos de todos.

- Os Estados nunca os ían conceder pola súa iniciativa.

- Os dereitos humanos posúense independentemente da organización social e política.

Por isto, non hai moito tempo xurdiron persoas que se ergueron contra esta inxustiza, achegándose aos que sofren, escribindo teorías ou leis para intentar remediar esta infamia.

Actividades propostas

S7. Explique o proceso polo que uns poucos chegaron a dominar a maioría. Para cambiar a situación, que ideas básicas se foron asentando nas sociedades?

S8. Que realidade denuncia Bertolt Brecht neste poema?

S7.

Como a variedade de seres humanos é moi ampla (en relación coa intelixencia, a fortaleza física, as habilidades...), apareceron distintos niveis de poder dentro das sociedades humanas; os niveis superiores, movidos pola ansia de poder e de dominio, someteron os inferiores.

As ideas de que os dereitos humanos eran dereitos de todos, que se posúen independentemente da organización social e política e que os Estados nunca os ían conceder pola súa iniciativa.

S8.

Que os que realmente fixeron e fan os traballos e as tarefas máis duras, e os que expoñen e dan as súas vidas son a maioría da poboación sometida e anónima, e que as relacións de dominio e de poder son unha constante na Historia.

Licenciado baixo a Creative Commons Attribution Non-commercial Share Alike License 3.0

« Anterior | Seguinte »