Os dereitos e deberes dos cidadáns e das cidadás

- Os dereitos e deberes dos cidadáns e das cidadás
- 1 - Introdución e obxectivos
- 2 - Secuencia de contidos e actividades
  - 2.1 Os dereitos humanos
    - 2.1.1 A dignidade humana e os dereitos humanos
    - 2.1.2 Unha sufrida existencia
    - 2.1.3 Por que uns poucos usurparon os dereitos dunha maioría
    - 2.1.4 Antecedentes da Declaración Universal dos Dereitos Humanos
    - 2.1.5 Declaración Universal dos Dereitos Humanos
    - 2.1.6 Xeracións de dereitos
    - 2.1.7 Violacións dos dereitos humanos
    - 2.1.8 Documentos e lexislacións internacionais
    - 2.1.9 Supervisión do cumprimento dos dereitos humanos
    - 2.1.10 O estado actual dos dereitos humanos
  - 2.2 A loita das mulleres pola igualdade
    - 2.1.1 A Evolución histórica do papel da muller
    - 2.2.2 Un longo camiño cara á emancipación
    - 2.2.3 O feminismo
    - 2.2.4 O recoñecemento do sufraxio feminino en España
    - 2.2.5 A corresponsabilidade
    - 2.2.6 Violencia contra as mulleres
  - 2.3 Participación cidadá
    - 2.3.1 Cooperación
    - 2.3.2 Asociacionismo
    - 2.3.3 Voluntariado
- 3. Exercicios de autoavaliación
- 4. Solucionarios
  - 4.1 Solucións das actividades propostas
  - 4.2 Solucións dos exercicios de autoavaliación
- 5. Glosario
- 6. Recursos

« Anterior | Seguinte »

# 2.3.2 Asociacionismo

Unha asociación é un conxunto de persoas (socios) que se agrupan para alcanzar uns obxectivos comúns, actuando dun modo coordinado. Os fins e as accións das asociacións plásmanse nuns documento chamados estatutos, e os acordos que toman rexístranse nunhas actas.

Artigo 22. Recoñécese o dereito de asociación. (...) As asociacións só poderán ser disolvidas ou suspendidas nas súas actividades en virtude de resolución xudicial motivada.
Constitución Española

O asociacionismo parte da base de que, coa participación social, é posible transformar a realidade e mellorar os espazos públicos. A súa actuación baséase na organización e planificación de accións, reflexionadas e democráticas, por un colectivo de persoas constituídas como entidade pública ou asociación sen ánimo de lucro, coa finalidade de mellorar a calidade de vida do barrio, da cidade, do pobo, do país...

Nestas organizacións debe presuporse a independencia total dos poderes do Estado, dos partidos políticos ou das empresas.

Os acordos das asociacións plásmanse nunha acta fundacional da súa asemblea, na que participan todos os promotores, e nuns estatutos, que deben rexer o seu desenvolvemento.

Tipos de asociacións

- Xuvenís: os seus membros (máis de tres) teñen idades comprendidas entre os 14 e os 30 anos, sen ánimo de lucro. Os participantes comprométense a pór en común os seus coñecementos e medios dispoñibles para a realización de actividades que consideren precisas para a obtención dos mesmos obxectivos.

- Deportivas: conxunto de persoas que se unen para fomentar a práctica do deporte (simplemente para o pasar ben ou con ánimo de fomentar o deporte de base).

- De pais e nais de alumnado (ANPA): teñen como finalidade crear e manter unha colaboración eficaz cos equipos directivos dos colexios, co profesorado e co alumnado para conquistar un ensino de calidade e que permita o desenvolvemento da personalidade humana, respectando os principios democráticos de convivencia, e os dereitos e as liberdades que recolle a Constitución Española de 1978. Ten como órganos de participación a asemblea xeral ordinaria e a xunta directiva.

- De estudantes: refírense exclusivamente aos niveis de ensino secundario e universitario.

- Agrarias: co fin de promover a modernización das estruturas agroalimentarias, favorecer a formación das persoas implicadas nos procesos de produción e xestionar os recursos axeitadamente.

- Culturais: termo xenérico que define calquera asociación cuxos obxectivos non teñen unha clasificación nidia.

Licenciado baixo a Creative Commons Attribution Non-commercial Share Alike License 3.0

« Anterior | Seguinte »