Os dereitos e deberes dos cidadáns e das cidadás

- Os dereitos e deberes dos cidadáns e das cidadás
- 1 - Introdución e obxectivos
- 2 - Secuencia de contidos e actividades
  - 2.1 Os dereitos humanos
    - 2.1.1 A dignidade humana e os dereitos humanos
    - 2.1.2 Unha sufrida existencia
    - 2.1.3 Por que uns poucos usurparon os dereitos dunha maioría
    - 2.1.4 Antecedentes da Declaración Universal dos Dereitos Humanos
    - 2.1.5 Declaración Universal dos Dereitos Humanos
    - 2.1.6 Xeracións de dereitos
    - 2.1.7 Violacións dos dereitos humanos
    - 2.1.8 Documentos e lexislacións internacionais
    - 2.1.9 Supervisión do cumprimento dos dereitos humanos
    - 2.1.10 O estado actual dos dereitos humanos
  - 2.2 A loita das mulleres pola igualdade
    - 2.1.1 A Evolución histórica do papel da muller
    - 2.2.2 Un longo camiño cara á emancipación
    - 2.2.3 O feminismo
    - 2.2.4 O recoñecemento do sufraxio feminino en España
    - 2.2.5 A corresponsabilidade
    - 2.2.6 Violencia contra as mulleres
  - 2.3 Participación cidadá
    - 2.3.1 Cooperación
    - 2.3.2 Asociacionismo
    - 2.3.3 Voluntariado
- 3. Exercicios de autoavaliación
- 4. Solucionarios
  - 4.1 Solucións das actividades propostas
  - 4.2 Solucións dos exercicios de autoavaliación
- 5. Glosario
- 6. Recursos

« Anterior | Seguinte »

# 2.2.3 O feminismo

A partir de 1960 xerouse o movemento feminista, que loitou pola igualdade do home e da muller en todos os ámbitos da vida. O feminismo é:

- Unha análise profunda das causas da opresión histórica da muller.

- Unha filosofía que loita pola liberdade e pola promoción dos dereitos das mulleres.

- Un movemento social que critica a desigualdade social entre mulleres e homes.

- Unha crítica á escala de valores que domina tradicionalmente as nosas sociedades, sempre desde unha visión masculina do mundo: discriminación económica, competencia laboral, sufrimentos das mulleres nas guerras...

- Proposta dunha nova escala de valores que favorezan o establecemento dunha nova estrutura económica, social e cultural máis humana e igualitaria.

Na actualidade, o feminismo segue a ser un movemento de grande importancia social, que loita porque a igualdade sexa unha realidade en todo o planeta.

Cabe destacar que en países como Arabia Saudita, Bután, Brunei, o Líbano ou Omán as mulleres ou teñen limitado o dereito ao voto e á súa participación na vida política ou é inexistente E no mundo occidental, a publicidade e os medios de comunicación seguen aínda a mostrar os vellos estereotipos do papel tradicional da muller, degradándoa e ridiculizándoa.

O día en que homes e mulleres deixen de ser seres mutilados, en que o sexo non condicione o desenvolvemento total das persoas, en que a dominación e a supremacía do home pase ás crónicas da Historia e deixe de ser presente, o día en que a comunicación entre os dous sexos naza do respecto entre seres libres, ese día o feminismo xa non terá razón de ser.
ROIG, Montserrat: El feminismo. Ed. Salvat. Colec. Aula Abierta. 1984

Actividades propostas

S19. Que metas procuraban as primeiras feministas? Resuma as ideas básicas do texto de Cady Stanton. Que foi o movemento sufraxista?

S20. Que idea da muller se transmite na obra A miña loita de Adolf Hitler. Que expresións reforzan a idea que se quere transmitir?

S21. Que fins procura o feminismo? Tire as ideas básicas do texto de M. Roig.

S19.

- O acceso da muller á educación, ás profesións e ao dereito ao voto en igualdade de condicións cós homes.

- Que as mulleres farán uso dos seus dereitos para acadar a seguridade e a felicidade; que teñen que ter os mesmos dereitos que os demais membros da sociedade; que ten que conseguir a súa realización persoal; e que algunhas funcións específicas lles poidan comportar preparacións especiais.

- Un movemento feminino que loitou polo dereito ao sufraxio.

S20.

- A idea propia dos fascismos: formar unha familia e ter fillos.

- A familia, a unidade máis valiosa dentro do Estado; o fillo ennobrece.

S21.

- Analizar as causas da opresión a muller; loitar pola súa liberdade e os seus dereitos; criticar a desigualdade social entre mulleres e homes; cambiar a visión masculina do mundo; propoñer novos valores para acadar unha vida máis humana e igualitaria.

- Que a necesidade dun movemento que reivindique a igualdade entre mulleres e homes rematará cando o faga a situación de dominación e de supremacía do home, e cando a comunicación entre ambos se faga nunhas condicións de respecto.

Licenciado baixo a Creative Commons Attribution Non-commercial Share Alike License 3.0

« Anterior | Seguinte »