Os dereitos e deberes dos cidadáns e das cidadás

- Os dereitos e deberes dos cidadáns e das cidadás
- 1 - Introdución e obxectivos
- 2 - Secuencia de contidos e actividades
  - 2.1 Os dereitos humanos
    - 2.1.1 A dignidade humana e os dereitos humanos
    - 2.1.2 Unha sufrida existencia
    - 2.1.3 Por que uns poucos usurparon os dereitos dunha maioría
    - 2.1.4 Antecedentes da Declaración Universal dos Dereitos Humanos
    - 2.1.5 Declaración Universal dos Dereitos Humanos
    - 2.1.6 Xeracións de dereitos
    - 2.1.7 Violacións dos dereitos humanos
    - 2.1.8 Documentos e lexislacións internacionais
    - 2.1.9 Supervisión do cumprimento dos dereitos humanos
    - 2.1.10 O estado actual dos dereitos humanos
  - 2.2 A loita das mulleres pola igualdade
    - 2.1.1 A Evolución histórica do papel da muller
    - 2.2.2 Un longo camiño cara á emancipación
    - 2.2.3 O feminismo
    - 2.2.4 O recoñecemento do sufraxio feminino en España
    - 2.2.5 A corresponsabilidade
    - 2.2.6 Violencia contra as mulleres
  - 2.3 Participación cidadá
    - 2.3.1 Cooperación
    - 2.3.2 Asociacionismo
    - 2.3.3 Voluntariado
- 3. Exercicios de autoavaliación
- 4. Solucionarios
  - 4.1 Solucións das actividades propostas
  - 4.2 Solucións dos exercicios de autoavaliación
- 5. Glosario
- 6. Recursos

« Anterior | Seguinte »

# 2.1.10 O estado actual dos dereitos humanos

Despois de algo máis de dous séculos de declaracións e de boas intencións, o caso é que a comezos do século XXI aínda queda moito por facer.

Canta maior intensidade da cor, máis violacións dos dereitos humanos. [www.maps.maplecroft.com]

O caso máis flagrante de atentado contra os dereitos humanos é a guerra. No ano 2005 había máis de 40 conflitos armados no mundo. Tras a II Guerra Mundial houbo 120 guerras, con máis de 20 millóns de mortos (deles, máis de dous millóns de nenos), e seis millóns de feridos e discapacitados permanentes, un millón de orfos e 15 millóns de refuxiados. Actualmente, en todo o mundo hai máis de 50 millóns de refuxiados e desprazados.

A segunda industria máis importante despois da do petróleo é a do armamento: o gasto mundial de armas supera os 1.000 billóns de dólares ao ano. Terrorismo, economía criminal (narcotráfico, sexo e armas), crimes de guerra (asasinato de civís), malos tratos inflixidos a prisioneiros, torturas, violacións, prostitución, cárceres secretos, condenas sen xuízos xustos, violencia exercida sobre os que pensan distinto... son crimes contra a humanidade que aínda deben ser resoltos. Así pois, aínda queda un longo camiño por percorrer.

Actividades propostas

S11. Do preámbulo e do articulado da Declaración Universal dos Dereitos Humanos de 1948 cite o parágrafo ou o artigo correspondente que faga referencia a:

- O domicilio e a correspondencia son inviolables.

- Os dereitos sociais propios do Estado do Benestar.

- Dereito a un salario digno.

- A familia ten dereito á protección do Estado.

- Ninguén pode ser maltratado pola súa ideoloxía.

- Prohibición da tortura.

- Nacemos libres e iguais en dignidade, sen distinción de raza, cor, ideoloxía.

S12. Busque información nos medios de comunicación que faga referencia á vulneración do artigo 18 da Declaración Universal.

S13. O artigo 29 no recoñece dereitos, senón un deber: cite cinco deberes que considere vostede que ten como cidadán ou cidadá.

S14. Resuma os dereitos propios de cada xeración de dereitos.

S11.

| Artigos
O domicilio e a correspondencia son inviolables | 14
Os dereitos sociais propios do Estado do Benestar | 22, 25, 26
Dereito a un salario digno | 23
A familia ten dereito á protección do Estado | 7, 22
Ninguén pode ser maltratado pola súa ideoloxía | 19
Prohibición da tortura | 5
Todos nacemos libres e iguais en dignidade, sen distinción de raza, cor, ideoloxía | 1, 2

S12.

Resposta persoal

S13.

Resposta persoal

S14.

- Primeira xeración: dereitos civís e políticos para evitar o abuso das autoridades.

- Segunda xeración: dereitos sociais, económicos e culturais.

- Terceira xeración: céntranse no mantemento da paz e da seguridade internacional.

- Cuarta xeración: atenden as necesidades dos novos movementos sociais.

Licenciado baixo a Creative Commons Attribution Non-commercial Share Alike License 3.0

« Anterior | Seguinte »