Os dereitos e deberes dos cidadáns e das cidadás

- Os dereitos e deberes dos cidadáns e das cidadás
- 1 - Introdución e obxectivos
- 2 - Secuencia de contidos e actividades
  - 2.1 Os dereitos humanos
    - 2.1.1 A dignidade humana e os dereitos humanos
    - 2.1.2 Unha sufrida existencia
    - 2.1.3 Por que uns poucos usurparon os dereitos dunha maioría
    - 2.1.4 Antecedentes da Declaración Universal dos Dereitos Humanos
    - 2.1.5 Declaración Universal dos Dereitos Humanos
    - 2.1.6 Xeracións de dereitos
    - 2.1.7 Violacións dos dereitos humanos
    - 2.1.8 Documentos e lexislacións internacionais
    - 2.1.9 Supervisión do cumprimento dos dereitos humanos
    - 2.1.10 O estado actual dos dereitos humanos
  - 2.2 A loita das mulleres pola igualdade
    - 2.1.1 A Evolución histórica do papel da muller
    - 2.2.2 Un longo camiño cara á emancipación
    - 2.2.3 O feminismo
    - 2.2.4 O recoñecemento do sufraxio feminino en España
    - 2.2.5 A corresponsabilidade
    - 2.2.6 Violencia contra as mulleres
  - 2.3 Participación cidadá
    - 2.3.1 Cooperación
    - 2.3.2 Asociacionismo
    - 2.3.3 Voluntariado
- 3. Exercicios de autoavaliación
- 4. Solucionarios
  - 4.1 Solucións das actividades propostas
  - 4.2 Solucións dos exercicios de autoavaliación
- 5. Glosario
- 6. Recursos

« Anterior | Seguinte »

# 2.1.6 Xeracións de dereitos

O longo camiño percorrido para o seu recoñecemento deu lugar a unha ampla variedade de dereitos, o que nos permite unha clasificación:

- Primeira xeración. Parte da Revolución Francesa e da Declaración dos Dereitos do Home e do Cidadán de 1789, na que se recoñecía: Liberdade, Igualdade e Fraternidade. Os dereitos civís e políticos nacen da loita contra o abuso de poder por parte das autoridades, pois o Estado debe ser o garante do respecto aos dereitos e liberdades das persoas. Estes dereitos foron recoñecidos no Pacto Internacional dos Dereitos Civís e Políticos en 1966.

Nesta xeración de dereitos destacan os dereitos á vida; á integridade física e moral; á liberdade persoal; á igualdade ante a lei; á liberdade de pensamento, de conciencia e relixión; liberdade de movementos e de nacionalidade; participación na vida política, participación na elección ou ser elixido para cargo público; afiliarse a asociacións ou partidos e a participar nas eleccións democráticas.

- Segunda xeración. Xorde da segunda Revolución Industrial, na procura de xustiza social e benestar común. A loita estivo protagonizada por obreiros, campesiños e intelectuais. Son dereitos económicos, sociais e culturais, como por exemplo: a seguridade social; o dereito ao traballo; a igualdade salarial por igual traballo, remuneración equitativa; a existencia de sindicatos e o dereito a afiliarse; descanso e tempo de lecer; nivel de vida axeitado (alimentación, vestido, vivenda e asistencia sanitaria); protección en caso de vellez, invalidez, enfermidade, desemprego, maternidade; protección da infancia; a educación.

- Terceira xeración. Aparece a partir da Guerra Fría. Destacan: a descolonización e prevención de discriminacións; a liberdade dos pobos (política, económica, social e cultural); dereito dos pobos a exercer o control dos seus recursos naturais; a paz e a seguridade internacional; o desenvolvemento integral do ser humano.

- Cuarta xeración. É unha nova clasificación de dereitos que xorde da necesidade dos novos movementos sociais. Por exemplo: protección do medio, dereitos dos homosexuais, bioética, novas tecnoloxías...

Licenciado baixo a Creative Commons Attribution Non-commercial Share Alike License 3.0

« Anterior | Seguinte »