Os dereitos e deberes dos cidadáns e das cidadás

- Os dereitos e deberes dos cidadáns e das cidadás
- 1 - Introdución e obxectivos
- 2 - Secuencia de contidos e actividades
  - 2.1 Os dereitos humanos
    - 2.1.1 A dignidade humana e os dereitos humanos
    - 2.1.2 Unha sufrida existencia
    - 2.1.3 Por que uns poucos usurparon os dereitos dunha maioría
    - 2.1.4 Antecedentes da Declaración Universal dos Dereitos Humanos
    - 2.1.5 Declaración Universal dos Dereitos Humanos
    - 2.1.6 Xeracións de dereitos
    - 2.1.7 Violacións dos dereitos humanos
    - 2.1.8 Documentos e lexislacións internacionais
    - 2.1.9 Supervisión do cumprimento dos dereitos humanos
    - 2.1.10 O estado actual dos dereitos humanos
  - 2.2 A loita das mulleres pola igualdade
    - 2.1.1 A Evolución histórica do papel da muller
    - 2.2.2 Un longo camiño cara á emancipación
    - 2.2.3 O feminismo
    - 2.2.4 O recoñecemento do sufraxio feminino en España
    - 2.2.5 A corresponsabilidade
    - 2.2.6 Violencia contra as mulleres
  - 2.3 Participación cidadá
    - 2.3.1 Cooperación
    - 2.3.2 Asociacionismo
    - 2.3.3 Voluntariado
- 3. Exercicios de autoavaliación
- 4. Solucionarios
  - 4.1 Solucións das actividades propostas
  - 4.2 Solucións dos exercicios de autoavaliación
- 5. Glosario
- 6. Recursos

« Anterior | Seguinte »

# 2.2.6 Violencia contra as mulleres

Ministerio de Igualdade. Campaña: Tolerancia cero

Refírese a todo acto de violencia sexista que ten como resultado posible ou real un dano de natureza física, sexual ou psicolóxica, mediante ameazas, coerción ou privación arbitraria da liberdade para as mulleres por motivos sexistas (violencia machista).

O termo violencia contra a muller ha de entenderse como calquera acto violento por razón do sexo que resulta, ou podería resultar, en dano físico, sexual ou psicolóxico ou no sufrimento da muller, incluíndo as ameazas de realizar tales actos, coacción ou a privación arbitraria da liberdade, prodúzanse estes na vida pública ou na privada.
Consello de Europa

A Asemblea Xeral das Nacións Unidas, no artigo 1 da Declaración para a eliminación da violencia contra a muller, aprobada o 20 de decembro de 1993, di:

Artigo 1: Para os propósitos desta Declaración, o termo “violencia contra a muller” é todo acto de violencia fundamentado no sexo que dá ou pode dar como resultado un dano ou sufrimento físico, sexual ou psicolóxico para a muller, así como as ameazas de tales actos, a coacción ou a privación arbitraria da liberdade, tanto se se producen na vida pública como na vida privada.
Asemblea Xeral das Nacións Unidas. Declaración para a Eliminación da Violencia contra a Muller. 20 de decembro de 1993

O termo violencia de xénero foi cuñado no ano 1993, como unha mala tradución dunha expresión inglesa, e o seu uso xeneralizouse desde o Congreso sobre a muller celebrado en Pequín no 1995 baixo os auspicios da ONU.

Tamén se empregan como sinónimo as expresións violencia familiar, violencia intrafamiliar (propio de Sudamérica), violencia de parella (no ámbito marital), violencia doméstica (que excluiría a violencia contra a muller fóra do fogar), violencia sexista ou violencia machista.

As causas poden ser variadas: celos, frustracións, odio, amargor, desaxustes mentais ou emocionais no home, etc. Estes son factores que contribúen á deterioración da relación amorosa e sentimental da parella.

O maltrato psicolóxico pódese dar en ambas as direccións, aínda que o maltrato físico é máis frecuente por parte dos homes.

Actividades propostas

S22. Cando se aprobou o voto feminino en España? Resuma as posicións que mantiñan Victoria Kent e Clara Campoamor con respecto á participación política da muller. Con cal destas políticas estarían de acordo os autores dos dous artigos de La Voz?

S22.

- Durante a II República.

- Victoria Kent argumenta que, renunciando aos seus ideais, cómpre aprazar o dereito ao voto das mulleres porque a súa falta de preparación política e o encadeamento da súa conciencia favorecerían o voto ás dereitas, que non estaban a favor dun sistema democrático nin da República, e, en consecuencia, o novo sistema político podería fracasar. Pola súa parte, Clara Campoamor argumenta que, tendo a República como meta principal o profundo respecto aos principios democráticos, e non crendo que as mulleres sexan un perigo para a República porque as viu reaccionar contra a ditadura de Primo de Rivera, os dereitos da nova Constitución teñen que ser iguais para todos.

- Victoria Kent.

S23. Cada unha destas mulleres foi pioneira nalgún aspecto da vida social: coa axuda dun dicionario enciclopédico ou de internet, intente vincular os seguintes nomes propios cos feitos que as converteron en coñecidas.

1 | Simone de Beauvoir Francia 1908-1986 |  | Campesiña analfabeta que marchou a París. Alí foi precursora do feminismo. Redactou a Declaración dos Dereitos da muller e da cidadá. | a
2 | Lilí Álvarez Roma/Madrid 1905-98 | Profesora da Sorbona, casou con Jean Paul Sartre e xuntos postularon os fundamentos do existencialismo | b
3 | Agustina de Aragón España 1786-1857 | Na súa obra Política Sexual (1970) estudou o patriarcado, que perpetuaba o dominio dos homes sobre as mulleres. (teoría feminista) | c
4 | Xoana de Arco Francia 1412-1431 | Primeira muller en ir á universidade (dereito) vestida de home para poder asistir. Tamén foi a primeira en acadar o cargo de Visitadora de Cárceres de Mulleres (1865). | d
5 | Valentina Tereshkova Rusia, 1937 | Primeira muller que viaxou ao espazo no Vostok 6, no ano 1963. | e
6 | Concepción Arenal Ferrol-Vigo, 1820-93 | No seu libro La mística de la feminidad (1963), analizou a situación das mulleres de clase media norteamericana e denunciou a súa frustración malia o benestar económico. | f
7 | Betty Friedan EEUU, 1921 | Científica pioneira no campo da radioactividade, foi a primeira persoa en recibir dous premios Nobel. | g
8 | Kate Millet EEUU, 1934 | Heroína francesa durante a Guerra dos Cen Anos que foi armada cabaleiro no 1429 e dirixiu un exército que apoiou a coroación de Carlos VII de Francia. | h
9 | Olimpia Gouges (1748-1793 | Heroína da Guerra de Independencia española, levando provisións aos soldados. Pasou á historia por animar as tropas disparando un canón contra os franceses. | i
10 | Marie Curie Polonia, 1867-1934 | Destacada deportista española, que foi campioa de España de tenis, de Roland Garros e disputou tres torneos de Wimbledon (1926, 1927, 1928). | j

S23.

1-B, 2-J, 3-I, 4-H, 5-E, 6-D, 7-F, 8-C, 9-A, 10-G.

S24. Que entendemos por corresponsabilidade? Hai algún membro da súa familia que teña máis sobrecarga nas tarefas domésticas? Por que?

S24.

- A colaboración e a responsabilidade compartida de todos os membros da familia no traballo e na vida familiar.

- Resposta persoal.

- Resposta persoal.

S25. Como se pode ver no seguinte cadro, a violencia de xénero é un dos máis graves problemas da sociedade española actual.

Nacionalidade | 2000 | 2001 | 2002 | 2003 | 2004 | 2005 | 2006 | 2007
Españolas | 50 | 36 | 37 | 61 | 53 | 38 | 48 | 44
Estranxeiras | 9 | 9 | 13 | 10 | 17 | 19 | 20 | 20
Sen determinar | 4 | 5 | 4 | 0 | 2 | 3 | 0 | 0

Relación co autor |
Cónxuxe | 31 | 25 | 24 | 31 | 34 | 21 | 31 | 30
Ex-cónxuxe | 4 | 2 | 2 | 4 | 5 | 3 | 4 | 5
Compañeira sentimental | 13 | 16 | 19 | 19 | 14 | 12 | 15 | 21
Ex-compañeira sentimental | 3 | 1 | 3 | 9 | 6 | 6 | 9 | 9
Noiva | 8 | 2 | 4 | 6 | 8 | 12 | 4 | 6
Ex-noiva | 4 | 4 | 2 | 3 | 5 | 6 | 5 | 3

- Como foi a evolución dos casos de violencia de xénero nos primeiros anos do século XXI, tanto para españolas como para estranxeiras?

- Cal é a relación máis frecuente entre a vítima e o autor do delito?

S25.

- Con respecto ao ano 2000, para as españolas, un descenso nos anos 2001 e 2002, para sufrir logo un forte aumento nos dous anos seguintes, e logo un descenso continuado de dous anos, para volver a subir posteriormente. O número de mulleres estranxeiras vítimas da violencia de xénero duplicouse nestes oito anos.

- Cónxuxe e compañeira sentimental.

Licenciado baixo a Creative Commons Attribution Non-commercial Share Alike License 3.0

« Anterior | Seguinte »